Σοφία του Αννόβερου

Η Σοφία του Αννοβέρου (γερμ. Sophia von Hannover, 14 Οκτωβρίου 1630 - 8 Ιουνίου 1714), γεννημένη ως Σοφία του Παλατινάτου, ήταν η σύζυγος του Ερνέστου Αύγουστου του Αννόβερου.

 Γεννήθηκε στη Χάγη το 1630 και ήταν η πέμπτη κόρη και δωδέκατο παιδί του Φρειδερίκου Ε΄ του Παλατινάτου και της Ελισάβετ Στιούαρτ, γνωστοί και ως Βασιλιάς/Βασίλισσα του Χειμώνα και Βασιλιάς/Βασίλισσα της Βοημίας. Πριν το γάμο της η Σοφία, ως κόρη του Φρειδερίκου, αναφέρεται ως Σοφία, Πριγκίπισσα Παλατινάτου του Ρήνου ή Σοφία του Παλατινάτου, αν και οι γονείς της είχαν ήδη εκδιωχθεί από το θρόνο (1620). Ο σύζυγός της Ερνέστος Αύγουστος ήταν δεύτερος εξάδελφος της μητέρα της Σοφίας, Ελισάβετ Στιούαρτ, καθώς και οι δυο ήταν δισέγγονοι του Χριστιανού Γ΄ της Δανίας. Η Σοφία ήταν εναντίον του γάμου του γιου της με τη Σοφία Δωροθέα του Τσέλλε, επειδή η μητέρα της Σοφίας Δωροθέας δεν ήταν βασιλικής καταγωγής και συχνά αναφερόταν προς αυτή ως "περίττωμα ποντικιού αναμεμειγμένο μέσα στο πιπέρι".Ως εγγονή του Ιακώβου Α΄ έγινε επίδοξη κληρονόμος στα στέμματα του Βασιλείου της Αγγλίας και του Βασιλείου της Ιρλανδίας, βάσει της Ρυθμιστικής Πράξης Διαδοχής του 1701. Μετά τις Πράξεις της Ένωσης 1707, έγινε επίδοξη κληρονόμος στον ενοποιημένο θρόνο του βασιλείου της Μεγάλης Βρετανίας. Πέθανε λιγότερο από δύο μήνες πριν την εξαδέλφη της Άννα, ενώ ο θρόνος πήγε στον μεγαλύτερο γιο της, Γεώργιο, την 1η Αυγούστου 1714.Παρόλο που ήταν πολύ μεγαλύτερη από τη Βασίλισσα Άννα, η Σοφία ήταν πιο υγιής. Σύμφωνα με την Κόμισσα του Μπύκεμπουργκ σε επιστολή προς την ανιψιά της Σοφίας, την Ραουγραβίνη Λουίζα, η Σοφία αισθάνθηκε άρρωστη αφότου έλαβε μια οργισμένη επιστολή από τη Βασίλισσα Άννα. Δύο μέρες αργότερα κατά την διάρκεια του περιπάτου στους κήπους του Χερρενχάουζεν, από την ξαφνική βροχή έτρεξε προς το στέγαστρο, κατέρρευσε και πέθανε σε ηλικία 83 ετών, πολύ προχωρημένη ηλικία για την εποχή. Θάφτηκε στο παρεκκλήσι του Κάστρου Λάινε στο Αννόβερο. Λιγότερο από ένα μήνα αργότερα πέθανε η Βασίλισσα Άννα σε ηλικία 49 ετών. Αν η Άννα είχε πεθάνει πριν τη Σοφία, εκείνη θα είχε γίνει το γηραιότερο άτομο που θα ανέβαινε στον βρετανικό θρόνο. Μετά την καταστροφή του ανακτόρου και του παρεκκλησίου κατά τη διάρκεια του Β΄ Παγκοσμίου Πολέμου από τις βρετανικές αεροπορικές επιδρομές, τα λείψανά της μεταφέρθηκαν στο μαυσωλείο του Ερνέστου Αύγουστου Α΄ του Αννόβερου, στους Κήπους Μπέργκγκαρτεν του Χερρενχάουζεν το 1957. Η Σοφία παντρεύτηκε τον Ερνέστο Αύγουστο του Μπράουνσβαϊγκ-Λύνεμπουργκ, Εκλέκτορα του Αννόβερου, και μαζί απέκτησαν: Γεώργιος Α΄ (1660 - 1727), μέσω της μητέρας του, που ήταν εγγονή του Ιακώβου Α΄ της Αγγλίας, έγινε κληρονόμος του Βασιλείου της Βρετανίας. Νυμφεύτηκε τη Σοφία Δωροθέα του Τσέλλε και απέκτησαν 2 παιδιά. Φρειδερίκος Αύγουστος (1661 - 1690), Αυτοκρατορικός Στρατηγός. Δεν νυμφεύτηκε ποτέ, σκοτώθηκε σε μάχη. Μαξιμιλιανός Γουλιέλμος (1666 - 1726), Πρίγκιπας του Μπράουνσβαϊγκ-Λύνεμπουργκ, αρχιστράτηγος του Αυτοκρατορικού στρατού. Δεν παντρεύτηκε ποτέ. Σοφία Καρλόττα (1668 - 1705), παντρεύτηκε τον Φρειδερίκο Α΄ της Πρωσίας. Κάρολος Φίλιππος (1669 - 1690), δεν νυμφεύτηκε ποτέ, σκοτώθηκε σε μάχη. Χριστιανός Ερρίκος (1671 - 1703), συνταγματάρχης αυτοκρατορικού στρατού. Δεν νυμφεύτηκε ποτέ, σκοτώθηκε σε μάχη. Ερνέστος Αύγουστος (1674 - 1728), Δούκας της Υόρκης & του Ώλμπανυ, αργότερα Ερνέστος Αύγουστος Β΄, Πρίγκιπας-Επίσκοπος του Οσναμπρύκ. Δεν νυμφεύτηκε ποτέ. Duggan, J. N., Sophia of Hanover, From Winter Princess to Heiress of Great Britain; London, Peter Owen, 2010 Klopp, Onno (ed.), Correspondance de Leibniz avec l'électrice Sophie. Hanover, 1864–1875 Van der Cruysse, Dirk; Sophie de Hanovre, memoires et lettres de voyage; Paris, Fayard, 1990 «Sophia» Εγκυκλοπαίδεια Μπριτάννικα (11η έκδοση) 1911 Hatton, Ragnhild (1978). George I: Elector and King. London: Thames and Hudson. ISBN 0-500-25060-X. Israel, Johnathan I. Radical Enlightenment. Oxford University Press, 2001, 84.